CELEX: 32019D0005
Language: et
Date: 2019-02-12 00:00:00
Title: Euroopa Keskpanga otsus (EL) 2019/323, 12. veebruar 2019, millega volitatakse tööüksuste juhte tegema delegeeritud otsuseid riigi õiguses sätestatud järelevalvevolituste alusel (EKP/2019/5)

25.2.2019   
               
               
                  ET
               
               
                  Euroopa Liidu Teataja
               
               
                  L 55/16
               
            
         EUROOPA KESKPANGA OTSUS (EL) 2019/323,
         12. veebruar 2019,
         millega volitatakse tööüksuste juhte tegema delegeeritud otsuseid riigi õiguses sätestatud järelevalvevolituste alusel (EKP/2019/5)
         EUROOPA KESKPANGA JUHATUS,
         võttes arvesse Euroopa Liidu toimimise lepingut,
         võttes arvesse Euroopa Keskpankade Süsteemi ja Euroopa Keskpanga põhikirja, eelkõige selle artiklit 11.6,
         võttes arvesse Euroopa Keskpanga otsust (EL) 2017/933, 16. november 2016, otsustamispädevuse delegeerimise üldraamistiku kohta seoses järelevalveülesannetega seotud õigusaktidega (EKP/2016/40) (1), eelkõige selle artikleid 4 ja 5,
         võttes arvesse Euroopa Keskpanga otsust (EL) 2019/322, 31. jaanuar 2019, riigi õiguses sätestatud järelevalvevolituste alusel otsuste tegemise pädevuse delegeerimise kohta (EKP/2019/4) (2), eelkõige selle artiklit 3,
         võttes arvesse otsust EKP/2004/2, 19. veebruar 2004, millega võetakse vastu Euroopa Keskpanga kodukord (3), eelkõige selle artiklit 10,
         ning arvestades järgmist:
         
                     (1)
                  
                  
                     Kuna Euroopa Keskpank (EKP) peab oma järelevalveülesannete täitmiseks tegema suurel hulgal otsuseid, kehtestatakse kord konkreetsete delegeeritud otsuste tegemiseks.
                  
               
                     (2)
                  
                  
                     Delegeerimisotsus kehtib, kui EKP juhatus teeb otsuse, millega volitatakse üks või mitu tööüksuste juhti tegema otsuseid delegeerimisotsuse alusel.
                  
               
                     (3)
                  
                  
                     Tööüksuse juhtide määramisel peab EKP juhatus arvesse võtma delegeerimisotsuse tähtsust ja adressaatide arvu, kellele delegeeritud otsus tuleb saata.
                  
               
                     (4)
                  
                  
                     EKP järelevalvenõukogu esimehega on konsulteeritud nende tööüksuste juhtide osas, kellele tuleks delegeerida volitused teha otsuseid riigi õiguses sätestatud järelevalvevolituste alusel,
                  
               ON VASTU VÕTNUD KÄESOLEVA OTSUSE:
         
            Artikkel 1
            Delegeeritud otsused riigi õiguses sätestatud järelevalvevolituste alusel
            Delegeeritud otsuseid otsuse (EL) 2019/322 (EKP/2019/4) alusel teeb üks järgmistest tööüksuse juhtidest:
            
                        a)
                     
                     
                        I mikrotasandi usaldatavusjärelevalve peadirektoraadi peadirektor, kui asjaomase järelevalve alla kuuluva üksuse või grupi üle teostab järelevalvet I mikrotasandi usaldatavusjärelevalve peadirektoraat;
                     
                  
                        b)
                     
                     
                        II mikrotasandi usaldatavusjärelevalve peadirektoraadi peadirektor, kui asjaomase järelevalve alla kuuluva üksuse või grupi üle teostab järelevalvet II mikrotasandi usaldatavusjärelevalve peadirektoraat; või
                     
                  
                        c)
                     
                     
                        peadirektori asetäitja, kui peadirektor ei ole kohal.
                     
                  
         
            Artikkel 2
            Jõustumine
            Käesolev otsus jõustub kahekümnendal päeval pärast selle avaldamist Euroopa Liidu Teatajas.
         
         
            Frankfurt Maini ääres, 12. veebruar 2019
            
               
                  EKP president
               
               Mario DRAGHI
            
         
         
            (1)  ELT L 141, 1.6.2017, lk 14.
         
            (2)  Vt käesoleva Euroopa Liidu Teataja lk 7.
         
            (3)  ELT L 80, 18.3.2004, lk 33.